./data/stoa0275/stoa004/stoa0275.stoa004.opp-lat1.xml
Tertullian
Ergo, inquit, ex nihilo faceret,ut mala quoque arbitrio eius imputarentur? Magna, bona fide,caecitas haereticorum pro huiusmodi argumentatione, cum ideo autalium deum bonum et optimum volunt credi quia mali auctoremexistiment creatorem, aut materiam cum creatore proponunt utmalum a materia, non a creatore deducant, quando nullus omninodeus liberetur ista quaestione ut non auctor mali videri proindepossit quisquis ille est qui malum etsi non ipse fecit, tamen aquocunque et undeunde passus est fieri  Audiat igitur et Hermogenes,dum alibi de mali ratione distinguimus, interim se quoquenihil egisse hac sua iniectione  Ecce enim, etsi non auctor, sedassentator mali invenitur deus, qui malum materiae tanto sustinuitde bono ante mundi constitutionem, quam ut bonus et maliaemulus emendasse debuerat  Aut enim potuit emendare, sed noluit,aut voluit quidem, verum non potuit infirmus deus  Si potuitet noluit, malus et ipse, quia malo favit, et sic iam habetur reus,quod licet non instituerit, quia tamen, si noluisset illud esse,non esset, ipse iam fecit esse quod noluit non esse  Quo quidest turpius? Si id voluit esse quod ipse noluit fecisse, adversumsemetipsum egit, cum et voluit esse quod noluit fecisse, et noluitfecisse quod voluit esse  Quasi bonum voluit esse, et quasi malumnoluit fecisse  Quod non faciendo malum iudicavit, id sustinendobonum praenuntiavit  Malum pro bono sustinendo, et nonpotius eradicando, assertor eius inventus est, male, si per voluntatem,turpiter, si per necessitatem  Aut famulus erit mali deusaut amicus, cum materiae malo conversatus, nedum etiam de maloeius operatus